Cassete dakganti lagu-lagu lama, senenganku pancen koleksi lagi melankolis. Lagu-lagu pilihan sing kebak kenangan, yen perlu malah ngrekamake. Mlebu wewengkon Tuntang Rawa Pening, udane wiwit mendha malah banjur terang. Lintange siji loro wiwit ngaton, disusul sumilake mendhung. Rembulan sing ngepasi purnama katon sumunar ngegla ing angkasa, nerangi wengi sing sepi mamring. Ora kaya sabene yen aku lelungan menyang Sala, wayah wengi utawa tengah wengi. Wengi iki banget nyenyet. Wiwit metu saka Boyolali aku durung nyalip utawa disalip mobil, saliyane mobil jenazah ing ngarepku kuwi. Anehe saka arah ngarep kena dietung nganggo driji, mobil sing simpangan. Wengi kuwi sing jarene mbakyu ayu